Aalborgs Stifts Adresseavis, 1825-02-15
Spanien. Den brittiske Note angaaende Anerkjendelsen af 2 syd americanske Stater blev den 18de Januar i en overordentlig Forsamling forelagt de spanske Ministre og de fremmede Gesandter. Zen Bermudez har, efter Bladet Aristarques Beretning, yttret sig ligesaa bittert som eftertrykkeligt om dette uoverlagte Skridt" af den engelske Regjering. Den 31te Januar er Svaret herpaa fra det spanske Kabinet indløbet til Engelland, om hvis Jndhold Man imidlertid kun hører saa meget, at Spanien har undgaaet enhver Mod forestilling eller Yttring af Misfornøielse, og derimod kun Udtrykt sin Bedrøvelse over hiint Skridt til Jnsurgenternes Fordeel, der skeete netop i det Øieblik, da Lykken begyndte at helde til Moderlandets Side. Tillige yttrede Man den Troe, at Engelland maatte have handlet efter meget ufuldkomne Beretninger om Landets sande Tilstand. Ogsaa forkyndes, at en spansk Gesandt snart vil komme med sperielle Meddelelser. (Som bekjendt, har det spanske Hoft dette critiske Øieblik ingen Gesandt i London, den, der var afsendt, maatte blive i Madrid.) Efter disse Depeschers Ankomst ere de spanske Fonds i London stegne 1 pCt., skjøndt Man meget vel veed, at Kong Ferdinand er ingenlunde tilbøielig til at anerkjende Corteslaanene. Bladet Etoile meddeler lutter glædelige Efterretninger (for Spanien nemlig) fra Sydamerica, og undrer sig over, at Engelland, der ligesaa godt maatte vide dette, netop nu har besluttet sig til Anerkjendelsen; og mener endelig, at denne Beslutning vil for et Øieblik styrke Revolutionen i det spanske America, foranledige nye Excesser og forlænge Ulykken, men at Resultatet dog i Længden ikke kan være tvivlsomt, da det er den spanske Geistlighed, der i et Land, beboet at Spaniere, vil løsrive sig fra et forhadt Aag. Samme Blad siger, at Østerrig, Rusland, Preussen og Frankerig, ere enige om ikke at anerkjende de nye Republikers Uafhængighed, og Aristarque mener, at et Brud mellem lisse 4 Magter og Engelland er uundgaaeligt, hvilket muelige Tilfælde denne sidste Stat, ifølge engelske Blade, heller ikke ved de tagne Forholdsregler nogensinde har tabt af Sigte, især da Frankerigs første Svar kun var undvigende. Det russiske Hof skal have drevet stærkt paa, at Spaniens Occupation af franske Tropper maa forlænges. - Journ. des Deb. paastaaer, at den spanske Regjering ikke har nogen Vished om, at Skibene Asia og Aqviles ere ankomne til Sydamerica. Gen. Henestrosa, Præsident for Overpurifications-Juntaen, er udnævnt til Generalcapitain over Armeen, det Samme, som Gen. Eroles var. Øvrighederne i adskillige af de Franske besatte Provindser have beklaget sig over, at de franske Generaler "bemægtigede sig den borgerlige Autoritæt ". Ministerraadet forsamlede sig desangaaende og besluttede at bede Kongen om at meddele dem de hemmelige Artikler i den med Frankerig afsluttede Overeenskomst, hvilken Beslutning Calomarde personlig overbragte, men fik til Svar: Giv De mig en Beretning om de indkomne Besværinger, og bryd Dem ikke om det Øvrige." - Politiet skal nu have ladet publicere, at de forhenværende. Nationalfrivillige og constitutionelle Embedsmænd, der ifølge de kongl. Decreter maatte forlade Madrid, nu kunde vende tilbage uden Frygt for Forfølgelse. 22de forhenværende Divisionschefer Merlo og Moreion, der vare forviste, have nu faaet Tilladelse at vende tilbage, og Man mener, at forrige Finantsminister Erro vil faae samme Tilladelse. Gen. Campana havde sendt et stærkt Troppedetaschement til Cadix for at afhente de der arresteerte Excortesmedlemmer, Septimo, Ramirez v. Arelland og Rojo; men den franske Gen. Latour-Foissac, bevæget ved Jndvaanernes Forestillinger og Arellands Kones Taarer, vægrede sig ikke alene ved at udlevere Fangerne, men tvang og de Udsendte til at forlade Cadix. Ligeledes da Politieintendanten af Cadix, der har maattet flytte til Chiclana, vilde forvise 2 Augustinermunke og 32 Jndvaanere som skyldige i Liberalismus, forbød den franske Commandant paa Jsla de Leon ham det, og betydede ham, at han for Fremtiden ikke alene maatte ganske afholde sig fra slig Forholdsregel, men maatte og 24 Timer iforveien melde ham enhver Politiearrestation. Latour-Foissac arbeider med største Jver paa at befæste Cadix og dens Omgivelser. -